Elon Musk: "Am un caz moderat de Covid". Şeful Tesla şi SpaceX primeşte în continuare rezultate diferite la teste.
Şeful Tesla este de părere că are o formă moderată de Covid. Vineri, Musk a făcut patru teste: Două pozitive şi două negative. "Panica va face mai mult rău decât virusul", spunea Musk în martie.
Elon Musk a declarat că, cel mai probabil, suferă de un caz moderat de Covid-19, anunţă BBC. El a spus că în continuare primeşte rezultate diferite la teste.Şeful Tesla şi SpaceX, în vârstă de 49 de ani, a spus pe Twitter că are simptomele unei răceli uşoare, după ce vineri a anunţat că a avut două teste pozitive şi două teste negative într-o singură zi."Se întâmplă ceva extrem de înșelător. Am fost testat pentru Covid pe patru ori astăzi. Două teste au ieșit negative, două pozitive. Același aparat, același test, aceeași asistentă medicală. Teste rapide antigen de la BD", a scris Musk pe Twitter vineri.Musk are propriul său "război" cu acest virus. În luna martie, a declarat că "panica va face mai mult rău decât virusul", iar două luni mai târziu a ameninţat că îşi mută fabrica Tesla din California, după ce a trebuit să fie oprită din cauza lockdown-ului din statul american.